Andilla estió seu de la Baronía d'Andilla, inicialment propiedat de lo Linache d'Arenós. En lo "Repartimiento" se documenta que lo 27 d'aviento de 1237 lo rei Chaime I d'Aragón concedió lo castiello y villa d'Andilla a Eximén Pérez d'Arenós. Bell tiempo dimpués Eximén Pérez d'Arenós forachitó a los musulmans y en l'anyo 1292 firmó una carta de población pa 4 habitadors cristians. Dimpués d'estar propiedat de los Arenós cambió de mans unas quantas vegadas. A primers de lo sieglo XV perteneixeba a los Contes de Prades, a mitat d'este sieglo perteneixeba a Don Manuel Díez de Calatayú y dimpués pasó a los Heredia.